אורית שטיין רייזנר

**אורית שטיין רייזנר** (נולדה בשנת 1967) היא רופאה ישראלית, מומחית בפסיכיאטריה ובמנהל רפואי, מנהלת בית החולים השיקומי רעות תל אביב.

## ביוגרפיה
שטיין רייזנר נולדה בתל אביב. בתקופת לימודיה בתיכון ייצגה את ישראל בבית ספר בינלאומי (UWC) בניו מקסיקו, ארצות הברית (1985-1983). שירתה בצה"ל ביחידה 8200 חיל המודיעין.

בשנת 1994 השלימה לימודי רפואה בפקולטה לרפואה באוניברסיטת תל אביב. בשנת 2001 השלימה התמחות בפסיכיאטריה בבית החולים שיבא תל השומר.
בשנת 2002 שימשה כמורה מן החוץ בחוג לחינוך רפואי של הפקולטה למדעי הרפואה והבריאות, אוניברסיטת תל אביב,

בוגרת מחזור ב' של "תוכנית ענבר" – מיזם משותף של משרד הבריאות וארגון "מעוז" לגיבוש עתודה ניהולית בכירה במערכת הבריאות. במקביל השלימה תואר שני במנהל עסקים באוניברסיטת תל אביב (2018) והתמחות על במנהל רפואי.

בוגרת התוכנית ללימודי אוצרות ומוזיאולוגיה במכללה האקדמית תל אביב-יפו (2021).

## תפקידים ניהוליים במערכת הבריאות
בשנת 2004 מונתה לסגנית הפסיכיאטר המחוזי במשרד הבריאות, מחוז מרכז, ושימשה בתפקיד זה עד שנת 2008.

בשנים 2006–2013 שימשה כמנהלת מחלקת מיון במרכז רפואי לבריאות הנפש "לב השרון".

בשנת 2013 מונתה לפסיכיאטרית מחוזית ומנהלת תחום בריאות הנפש המחוזית של מכבי שירותי בריאות במחוז ירושלים-שפלה, ובשנת 2015 לפסיכיאטרית ארצית ומנהלת מחלקת בריאות הנפש במכבי שירותי בריאות. במסגרת תפקידה זה הובילה את ההכנה לרפורמה בבריאות הנפש והטמעתה במכבי.

בינואר 2020 מונתה לסגנית מנהל ומנהלת רפואית בבית החולים השיקומי רעות תל אביב.

בנובמבר 2020 מונתה למנהלת בית החולים השיקומי רעות תל אביב.

## פעילות חברתית
החל משנת 2020 היא חברת דירקטוריון ויו"ר הוועדה המקצועית של עמותת אנוש – העמותה הישראלית לבריאות הנפש.

מתנדבת בעמותת 'הופכות את היוצרות', המסייעת לנשים להיחלץ ממעגל הזנות.

מנטורית בתוכנית WoMed, אשר נועדה לקדם רופאות מצטיינות בתחילת דרכן המקצועית באמצעות מודל חניכה אישית.

חברת דירקטוריון אובונטו - חיים משמעותיים בקהילה לכולם, חברה לתועלת הציבור שמטרתה להוביל ולתמוך בפרויקטים קהילתיים עבור אוכלוסיות בעלות צרכים מיוחדים, לקדם סובלנות לאוכלוסיות אלה ולשלבן בעשייה בקהילה.

## חיים אישיים
שטיין רייזנר נשואה ואם לשלושה, מתגוררת בגני עם.

## מבחר פרסומים
* ד"ר אבישי רייזנר, ד"ר אורית שטיין-רייזנר, ד"ר אילת דסה, 

* 
* Bassal R, Shalev V, Eisenberg VH, Stein-Reisner O, Schejter E. The Association Between Depression and Invasive and In-situ Cervical Tumors: A Large Population Based Cohort Study. Isr Med Assoc J. 2023 Jul;25(7):490-494. .
* Sharman Moser S, Chodick G, Gelerstein S, Barit Ben David N, Shalev V, Orit Stein Reisner. Epidemiology of treatment resistant depression among major depressive disorder patients in Israel. BMC Psychiatry. 2022 Aug 11;22(1):541. 
* Kertes J, Stein-Reisner Orit, Grunhaus L, Neumark Y. The impact of smoking cessation on hospitalization and psychiatric medication utilization among people with serious mental illness. Subst Use Misuse. 2021;56(10):1543-1550.
* Kertes J, Neumark Y, Grunhaus L, Stein-Reisner Orit. Comparison of perceptions and smoking cessation experiences between smokers with and without serious mental illness in a large health maintenance organization. J Dual Diagn. 2021 Oct-Dec;17(4):284-295.
* Kertes J, Stein-Reisner Orit, Grunhaus L, Neumark Y. Adherence to smoking cessation guidelines (5As) by psychiatrists and primary care physicians for persons with serious mental illness. J Addict Dis. 2021 Dec 21:1-9.


## קישורים חיצוניים

* 
* 
* 

## הערות שוליים

קטגוריה:מנהלות בתי חולים בישראל
קטגוריה:פסיכיאטרים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל מכבי שירותי בריאות
קטגוריה:עובדי משרד הבריאות
קטגוריה:גני עם: אישים
קטגוריה:ישראלים שנולדו ב-1967
קטגוריה:ישראליות שנולדו ב-1967